Göynük mutasarrıfı el-Hac Ali gayet-i şehr-i atiden bakiyye yedi ay ve muvakkitleri Ahmed yirmi ay ve es-Seyyid İbrahim on ay ve müşariki es-Seyyid Ebu Bekir sekiz ay zamanların ba'de't-tasarruf ref' ve yeri yevmi üç yüz akçe ile Trabzon kazasından elli dokuz ay hakiki infisali olan eşraf-ı kudat-ı kiramdan sezavar-ı inayet-i şehriyari ve şayeste-i re'fet-i tacdari mevlana Mehmed bin Abdurrahman el-İstanbüli da'ilerine ba-terakki yevmi dört yüz akçe ile ba-müsıla tevcih olunub ba'de hulül-i vaktihi ancak on dört ay mutasarrıf olub bakiyye-i müddet-i örfiyesin kazay-ı ahardan tekmil eylemek ricasına ba'de'l-arz sadaka buyuruldu.